Omhels mensheid om geestelik te groei | Netwerk24
Die aandeelhouers wat eise teen Steinhoff ingestel het, sal as hy gelikwideer word waarskynlik eers teen 2031 'n uitbetaling kan kry.
Een van die ietwat ongewone gevolge van die koronavirus-pandemie het pas bevestiging uit die derde kwartaal se statistieke gekry.
Deur Stephan Joubert 26 Julie 2020 23:10
Die storie van Adam en Eva in Genesis is tydloos. Benewens die feit dat die Bybel daarmee begin, trek dit nog altyd die aandag van kunstenaars en skrywers.
Hiervan gepraat, Philip Pullman se opmerking in sy inleiding tot Milton se bekende werk "Paradise Lost" (as 'n hervertelling van die Genesis- verhaal) het onlangs my oog gevang.
Hy skryf hier dat die verhaal van Adam en Eva die sentrale storie van ons lewe is. Hierdie verhaal, meer as enige ander een, leer ons wat dit beteken om mens te wees. Hoe meer ons na die beeld van God groei, hoe meer word ons ook mens op die regte maniere.
Prakties beteken dit as ons geestelik wil groei, dan moet ons ook ons eie mensheid omhels. Geloofsgroei is nooit 'n groei weg van ons menswees nie. Of 'n onderdrukking daarvan as deel van die een of ander ontsnapping uit die "regte" wêreld nie. God het ons mens gemaak. Hy het sy lewensasem in ons geblaas. Hy het sy wêreld aan ons gegee om te bewerk, op te pas, mooi te maak.
Hy het ons geskep vir verhoudings met Homself en met ander. Ons is omring met huweliksmaats, vriende, familie. Ons is omring deur 'n natuur wat ons in stand moet hou en moet help oppas.
Ons is mense wat God se heerlikheid moet besing, bepraat en uitleef. Dit vra dat ons op die regte maniere moet menswees soos God dit van die begin af bedoel het.